ปวดหัวฝั่งขวาซีกเดียวค่ะมันมาเป็นช่วงๆแบบเหมือนมีอะไรมาบีบ เป็นสักพักเลยค่ะแล้วก็หาย พาผ่านไปมันก็เป็นอีกค่ะ
สวัสดีค่ะ อาการปวดหัวซีกขวาปวดแบบบีบๆดังกล่าวมานั้น อาจจะเกิดจาก ปวดจากกล้ามเนื้อหรือเส้นเอ็นอักเสบจากการใช้งานระหว่างวัน ซึ่งมักจะดีขึ้นเมื่อได้พักหรือกินยาแก้ปวด สาเหตุอื่นๆเช่นปวดไมเกรน มักปวดมากๆข้างเดียว อาจมีคลื่นไส้ ตาพร่า ปวดจากปลายเส้นประสาทอักเสบ เส้นเลือดอักเสบ หรือสาเหตุจากในสมองเช่นเลือดออกในสมอง เนื้องอกในสมอง เป็นต้นจากลักษณะดังกล่าวมา ยังนึกถึงปวดศีรษะจากกล้ามเนื้อมากที่สุด แนะนำการพักผ่อนให้เพียงพอ รับประทานยาแก้ปวดได้ถ้าปวดมาก หลีกเลี่ยงปัจจัยกระตุ้นให้มีอาการ และสังเกตอาการถ้าปวดมากขึ้นเรื่อยๆ จนทำให้ทำกิจวัตรประจำวันไม่ได้ตามปกติ ควรรีบไปพบแพทย์